cyanic-selkie/wikianc huggingface dataset:
โรแบร์ท ไล
โรแบร์ท ไล (Robert Ley) เป็นนักการเมืองชาวเยอรมันในช่วงยุคนาซี ผู้ซึ่งดำรงตำแหน่งเป็นหัวหน้าแห่งแนวร่วมแรงงานเยอรมัน (Deutsche Arbeitsfront, DAF) ตั้งแต่ปี ค.ศ. 1933 ถึง ค.ศ. 1945 เขาได้กระทำอัตวินิบาตกรรมด้วยการใช้ผ้าเช็ดตัวที่อยู่ในห้องน้ำคุมขังมารัดคอตัวเองในช่วงระหว่างที่รอในการพิจารณาคดีที่เนือร์นแบร์คจากข้อหาอาชญากรรมสงคราม
อ้างอิง
1890 1945
ตัวนำยวดยิ่ง Heavy-electron
เนื่องจากความจุความร้อนของอิเล็คตรอนในโลหะในสถานะปกติมีค่าขึ่นกับความหนาแน่นสถานะที่ผิวเฟอร์มีและมวลยังผล จากการทดลองพบว่าความร้อนที่อุณหภูมิต่ำของสารเหล่านี้มีค่ามากกว่าของโลหะปกติถึง 2 หรือ 3 เท่า และยังพบว่าค่าความร้อนนี้เป็นผลที่เกิดจากอิเล็กตรอนในชั้น f ซึ่งโลหะปกติมักจะเกิดจากอิเล็กตรอนในชั้น d สารกลุ่มนี้มีมวลยังที่มีค่ามากๆ ทำให้ถูกเรียกว่า "Heavy-electron superconductors" และในบางครั้งก็เรียกว่า "Heavy-Fermion superconductors" พบได้ในสารประกอบ UBe13 (Tc=0.85K),CeCu2Si2 (Tc=0.65K),และ UPt3 (Tc=0.54K)
นองจากที่มีอิเล็คตรอนมวลหนักแล้ว สารกลุ่มนี้บางชนิดยังมีสมบัติแม่เหล็กร่วมด้วย เช่น ในสาร NbBeB,U2Sn17 และ UCd11 และยังมีการพบว่าสาร Heavy-electron superconductors บางชนิด เป็น Singlet spin-state ที่เป็น Isotropic s-wave ด้วย แต่กลไกการเกิดสภาพนำยวดยิ่งไม่ได้เกิดจากอัตรกิริยา อิเล็กตรอน-โฟนอน ซึ่งมีการนำเสนอว่ากลไกการเกิดสภาพนำยวดยิ่งในสารกลุ่มนี้อาจเกิดจาก Magnon ก็ได้
วิคเตอร์ อาบาคูมอฟ
วิคเตอร์ เซมโยโนวิซ อบาคูมอฟ (Виктор Семёнович Абакумов; 24 เมษายน ค.ศ. 1908 – 19 ธันวาคม ค.ศ. 1954) เป็นเจ้าหน้าที่รักษาความปลอดภัยระดับสูงของสหภาพโซเวียต ค.ศ. 1943–1946 เป็นหัวหน้าของหน่วยสเมิซธ์หรือคณะกรรมการหลักของหน่วยสืบราชการลับ (SMERSH) ในกระทรวงกลาโหมแห่งสหภาพโซเวียต (USSR People's Commissariat of Defense) และจากปี ค.ศ. 1946–1951 เป็นรัฐมนตรีว่าการกระทรวงความมั่นคงแห่งรัฐหรือเอ็มจีบี (MGB) อบาคูมอฟได้เป็นที่รู้จักว่า เขาเป็นคนโฉดโหดร้ายในการทรมานนักโทษ
ประเทศเคนยาในโอลิมปิกเยาวชนฤดูร้อน 2018
ประเทศเคนยา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเคนยาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 19 คน ใน 2 ชนิดกีฬา ผลการแข่งขันครั้งนี้ประเทศเคนยาได้รับเหรียญรางวัลแบ่งเป็น 3 เหรียญทอง 1 เหรียญเงิน และ 0 เหรียญทองแดง รวมทั้งหมด 4 เหรียญ
มิสเตอร์ยูนิเวอร์แซลแอมบาสซเดอร์ไทยแลนด์ 2017
มิสเตอร์ยูนิเวอร์แซลแอมบาสซเดอร์ไทยแลนด์ 2017 มาจากการประกวดMister xc thailand 2017 การประกวดรอบตัดสินจัดขึ้น ณ ศูนย์การค้าเมญ่า ไลฟ์สไตล์ชอปปิ้ง, เชียงใหม่, ประเทศไทย โดยผู้ชนะการประกวดในครั้งนี้ คือ ถิรวัฒน์ มาตยาบุญ ซึ่งจะได้เป็นตัวแทนประเทศไทยเข้าร่วมประกวดมิสเตอร์ยูนิเวอร์แซลแอมบาสซเดอร์ 2017
ผู้เข้าประกวด
15 ผู้เข้าประกวดที่ได้รับการยืนยัน:
ห้างทอง ธรรมวัฒนะ
ห้างทอง ธรรมวัฒนะ (20 พฤษภาคม พ.ศ. 2492 - 6 กันยายน พ.ศ. 2542) อดีตสมาชิกสภาผู้แทนราษฎรกรุงเทพมหานคร 2 สมัย สังกัดพรรคประชากรไทย และอดีตผู้ช่วยเลขานุการรัฐมนตรีว่าการกระทรวงคมนาคม และผู้ช่วยเลขานุการรัฐมนตรีว่าการกระทรวงมหาดไทย
ประวัติ
นายห้างทอง ธรรมวัฒนะ เกิดเมื่อวันที่ 20 พฤษภาคม พ.ศ. 2492 เป็นบุตรของนายอาคม ฉัตรชัยยนต์ และ นางสุวพีร์ ธรรมวัฒนะ สำเร็จการศึกษา วิศวกรรมศาสตรบัณฑิตจาก University of Texas, Austin และวิศวกรรมศาสตรมหาบัณฑิตจาก Asian Institute of Technology (A.I.T.)
งานการเมือง
ห้างทอง ลงสมัครรับเลือกตั้งสมาชิกสภาผู้แทนราษฎรครั้งแรก ใน พ.ศ. 2538 สังกัดพรรคประชากรไทย ซึ่งได้รับเลือกตั้งในครั้งดังกล่าว ต่อมาเขาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงคมนาคม ปฏิบัติหน้าที่ประจำรัฐมนตรีช่วยฯ (ชัยภักดิ์ ศิริวัฒน์)
ต่อมาได้รับเลือกตั้งเป็นสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคประชากรไทย และได้รับแต่งตั้งเป็นผู้ช่วยเลขานุการรัฐมนตรีว่าการกระทรวงคมนาคม ปฏิบัติหน้าที่ประจำรัฐมนตรีช่วยฯ (ชัยภักดิ์ ศิริวัฒน์)
จนกระทั่งในเดือนกันยายน พ.ศ. 2542 เขาเสียชีวิตในขณะที่ยังดำรงตำแหน่งสมาชิกสภาผู้แทนราษฎรกรุงเทพมหานคร
สมาชิกสภาผู้แทนราษฎร
ห้างทอง ธรรมวัฒนะ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
การเสียชีวิต
ห้างทอง ธรรมวัฒนะ เสียชีวิตอย่างปริศนาจากการถูกอาวุธปืนยิงที่ศีรษะ ในบ้านพักของตนเอง เมื่อวันที่ 6 กันยายน พ.ศ. 2542 ขณะมีอายุ 50 ปี ในขณะนั้น นพดล ธรรมวัฒนะ น้องชายของเขา ตกเป็นผู้ต้องหาว่าฆ่าพี่ชายของตนเอง ต่อมาวันที่ 1 กันยายน พ.ศ. 2553 ศาลอุทธรณ์ พิพากษายืนตามศาลชั้นต้น ให้ยกฟ้องนายนพดล เนื่องจากพยานหลักฐานไม่เพียงพอ
การเสียชีวิตของนายห้างทอง ธรรมวัฒนะ นำไปสู่การฟ้องร้องกันเองระหว่างญาติพี่น้องของนายห้างทอง ธรรมวัฒนะ จำนวนกว่า 48 คดี
อีโวลูชัน (เพลงของอายูมิ ฮามาซากิ)
อีโวลูชั่น เป็นซิงเกิลที่ 20 ของอายูมิ ฮามาซากิ  วางจำหน่ายเมื่อวันที่ 31 มกราคม  พ.ศ. 2544 เป็นซิงเกิลที่สองที่อายูมิเป็นคนแต่งเนื้อร้องเองภายใต้นามปากกา CREA  โดยมียอดขายรวมมากกว่า 955,000 แผ่น
เพลง evolution เป็นเพลงที่มีจังหวะในการร้องเร็วที่สุดในบรรดาซิงเกิลทั้งหมดของอายูมิ ฮามาซากิ โดยใช้เครื่องดนตรีอิเล็กโทรนิกและกีตาร์เข้ามาประกอบจังหวะ  และนอกจากนี้ยังเพลงโฆษณาของมาสคาราของเครื่องสำอางยี่ห้อโคเซ่ที่อายูมิเป็นพรีเซ็นเตอร์อีกด้วย
เก้าอี้เงิน
เก้าอี้เงิน เป็นนิยายแฟนตาซีเยาวชนในชุดตำนานแห่งนาร์เนีย เขียนโดยซี.เอส. ลิวอิส ใน ค.ศ. 1953 นับเป็นลำดับที่สี่ตามที่ตีพิมพ์ และลำดับที่หกถ้านับตามเหตุการณ์ในเรื่อง ฉบับภาษาไทยจัดพิมพ์โดยสำนักพิมพ์ผีเสื้อ แปลโดยสุมนา บุณยะรัตเวช
เนื้อเรื่อง
ระหว่างภาคเรียนอันเลวร้าย และท่ามกลางบรรยากาศฤดูใบไม้ร่วงอันมัวซัวในโรงเรียนทดลอง (ปัจจุบันคือ โรงเรียนสาธิต) แห่งหนึ่ง ยูซตาสพยายามปลอบโยนจิลล์ซึ่งถูกเพื่อนเกเรรังแก ด้วยการเล่าถึงดินแดนมหัศจรรย์ ที่เขาไปเยือนเมื่อปิดภาคเรียนคราวก่อน จิลล์จึงตั้งใจว่าจะต้องหนีไปยังดินแดนแห่งเวทมนตร์นั้น ยูซตาสและจิลล์ รวบรวมสมาธิ มองหน้ากัน แวบเดียวก็พุ่งตัวลอดใต้พุ่มลอเรลมาโผล่ตรงประตูที่กำแพงหิน เมื่อก้าวพ้นประตู ปรากฏว่าทั้งคู่อยู่นอกโรงเรียน พ้นไปจากเกาะอังกฤษ พ้นไปจากโลกของเรา สู่ดินแดนนาร์เนีย และแล้วเหตุการณ์ อันน่าตื่นเต้นระทึกใจที่สุดเหตุการณ์หนึ่งก็เริ่มขึ้น อัสลานมอบหมายภารกิจสำคัญแก่เด็กทั้งสอง ให้ออกตามหาเจ้าชาย ริเลียน โอรสองค์เดียวของพระเจ้าแคสเปี้ยน ซึ่งสาบสูญไปขณะตามล่าผู้สังหารพระมารดาของพระองค์ อัสลานได้ให้สัญญาณ นำทาง 4 ประการ เพื่อช่วยในการตามหาเจ้าชายริเลียน และที่สำคัญ เด็กทั้งสองจะต้อง รีบดำเนินการเพราะพระเจ้าแคสเปี้ยนทรงชราภาพมากแล้ว แต่ด้วยความไม่ใส่ใจ เด็กทั้งคู่ละเลยสัญญาณถึง 3 ประการ ดูเหมือนเวลาและโอกาสไม่เข้าข้างทั้งคู่ตั้งแต่เริ่มแรกแล้ว
ภาพยนตร์
20th Century Fox และ Walden Media ได้วางแผนจัดสร้างเป็นภาพยนตร์ในชื่อเรื่องว่า "The Chronicles of Narnia: The Silver Chair." หรือ "อภินิหารตำนานแห่งนาร์เนีย ตอนเก้าอี้เงิน"
นกแขกเต้า
นกแขกเต้า (Psittacula alexandri, Red-breasted parakeet) เป็นนกแก้วชนิดหนึ่ง ถือว่าเป็นนกประจำถิ่นที่พบได้ทุกภาคของประเทศไทย ยกเว้นภาคใต้เท่านั้นที่ไม่พบ
อนุกรมวิธาน
ทานตะวันแก้ว
ลักษณะ
นกชนิดนี้มีลำตัวขนาด 35 เซนติเมตร หัวใหญ่ คอสั้น หางยาวแหลม ขนปกคลุมลำตัวสีสันสดใสตัวผู้ลำตัวด้านบนสีเขียว ลำตัวด้านล่างมีสีเขียวอ่อนอมฟ้า บริเวณอกสีชมพูแก้มส้ม หัวสีม่วงแกมเทาหน้าผากมีแถบสีดำคาดไปจรดตาทั้งสองข้าง และมีแถบสีดำลากจากโคนปากไปถึงแก้ม จะงอยปากบนสีแดงสด จะงอยปากล่างสีดำ ส่วนตัวเมียต่างจากตัวผู้ตรงที่หัวเป็นสีน้ำเงินแกมเทาจะงอยปากบนสีดำสนิท
การกระจายพันธุ์และถิ่นอาศัย
นกแขกเต้าพบได้ในประเทศอินเดีย พม่า ไทย ลาว กัมพูชา และ เวียดนาม ในประเทศไทยพบได้ทั่วไปทุกภาค ยกเว้นภาคใต้ที่พบน้อยมาก อาศัยอยู่ในป่าโปร่ง ตั้งแต่พื้นราบไปจนถึงระดับความสูง 1,200 เมตรจากระดับน้ำทะเล
พฤติกรรม
อาหารของนกแขกเต้าได้แก่ เมล็ดพืช ลูกไม้ป่า ผลไม้ ยอดไม้ และ น้ำต้อย ชอบอยู่รวมกันเป็นฝูงใหญ่ หากินอยู่บนต้นไม้ นกแขกเต้าวางไข่ครั้งละ 3-4 ฟอง มีระยะฟักไข่นาน 28 วัน
สถานะการอนุรักษ์
เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
อวสานการยุทธ์
อวสานการยุทธ์ เป็นนิยายแฟนตาซีเยาวชนในชุดตำนานแห่งนาร์เนีย เขียนโดยซี.เอส. ลิวอิส ใน ค.ศ. 1957 นับเป็นลำดับที่เจ็ดตามที่ตีพิมพ์ และลำดับที่เจ็ดถ้านับตามเหตุการณ์ในเรื่อง เป็นตอนเดียวในชุดนาร์เนียที่เรียงลำดับการพิมพ์ลงตัวกับเนื้อหา ฉบับภาษาไทยจัดพิมพ์โดยสำนักพิมพ์ผีเสื้อ แปลโดยสุมนา บุณยะรัตเวช
เนื้อเรื่อง
บทจบของเรื่องชุดนาร์เนีย เนื้อเรื่องดำเนินในช่วงสุดท้ายของอาณาจักรนาร์เนีย ซึ่งปกครองโดยพระเจ้าทิเรียน ราชาองค์สุดท้ายแห่งนาร์เนีย พระเจ้าทิเรียนเป็นเหลนของเหลนของพระเจ้าริเลียน เซนทอร์ตัวหนึ่งทูลเตือนพระเจ้าทิเรียนว่าเคราะห์กรรมใหญ่หลวงกำลังจะมาเยือนนาร์เนีย
ภาพยนตร์
20th Century Fox และ Walden Media ได้วางแผนจัดสร้างเป็นภาพยนตร์ในชื่อเรื่องว่า "The Chronicles of Narnia: The Last Battle" หรือ "ตำนานแห่งนาร์เนีย ตอนอวสานการยุทธ์"
จุลสิงห์ วสันตสิงห์
ขึ้นดำรงตำแหน่งอัยการสูงสุด ตั้งแต่วันที่ 1 ตุลาคม พ.ศ. 2552 และได้รับแต่งตั้งเป็นศาสตราจารย์พิเศษ สาขาวิชานิติศาสตร์ คณะนิติศาสตร์ จุฬาลงกรณ์มหาวิทยาลัย นอกจากนี้ ได้รับโปรดเกล้าฯ แต่งตั้งเป็นกรรมการกฤษฎีกา ตั้งแต่ 2555
นายจุลสิงห์ ดำรงตำแหน่งกรรมการ มูลนิธิสมาคมนิสิตเก่าจุฬาลงกรณ์มหาวิทยาลัยฯ และผู้แทนราชสกุลมาลากุล ในกิจกรรมต่าง ๆ ที่เกี่ยวเนื่องกับ เจ้าพระยาพระเสด็จสุเรนทราธิบดี (หม่อมราชวงศ์เปีย มาลากุล) และหม่อมหลวงปิ่น มาลากุล ถึงแก่อนิจกรรม เมื่อวันที่ 6 กรกฎาคม พ.ศ. 2562 โดยโรคมะเร็ง สิริรวมอายุ 69 ปี มีพิธีพระราชทานเพลิงศพเมื่อวันที่ 15 ธันวาคม พ.ศ. 2562 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
สักก์ดนัย ณ เชียงใหม่
เจ้าสักก์ดนัย ณ เชียงใหม่ (พ.ศ. 2515 - 10 มีนาคม พ.ศ. 2553) เป็นบุตรชายคนเดียวของเจ้าวงศ์สักก์ ณ เชียงใหม่ มีศักดิ์เป็นเหลนในเจ้าแก้วนวรัฐ เจ้าผู้ครองนครเชียงใหม่ องค์ที่ 9 เป็นเจ้านายฝ่ายเหนือ ผู้ที่จะสืบราชสกุลเจ้าผู้ครองนครเชียงใหม่ ต่อจากเจ้าวงศ์สักก์ ณ เชียงใหม่ แต่เสียชีวิตเสียก่อน
ประวัติ
เจ้าสักก์ดนัย ณ เชียงใหม่ เกิดเมื่อปี พ.ศ. 2515 เป็นบุตรชายคนเดียวในเจ้าวงศ์สักก์ ณ เชียงใหม่ กับชนิดา ณ เชียงใหม่ มีศักดิ์เป็นเจ้านัดดา (หลานปู่) ในเจ้าพงษ์อินทร์ ณ เชียงใหม่ และเป็นเจ้าปนัดดา (เหลน) ในพลตรีเจ้าแก้วนวรัฐ เจ้าผู้ครองนครเชียงใหม่องค์สุดท้าย ซึ่งมีฐานะเป็นบุตรชายของผู้สืบราชตระกูล ณ เชียงใหม่
เจ้าสักก์ดนัย ประกอบธุรกิจส่วนตัว และได้ทำการสมรสกับนางสาวอัญชลี กาญจนจารี ซึ่งได้รับพระกรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ ประกอบพิธีสมรสพระราชทาน ในวันที่ 27 พฤษภาคม พ.ศ. 2550
ขณะที่มีชีวิตอยู่ได้ช่วยเหลือกิจการสังคมในภาระกิจของตระกูลเสมอมา ทั้งการศาสนา การพยาบาล สนับสนุนการศึกษา และร่วมจัดทำหนังสือประวัติศาสตร์ท้องถิ่นและหนังสือเทิดพระเกียรติพระบาทสมเด็จพระเจ้าอยู่หัวและสมเด็จพระนางเจ้าพระบรมราชนินีนาถ มีความชื่นชอบการถ่ายภาพเป็นพิเศษ ผลงานการถ่ายภาพได้ใช้ประกอบหนังสือคือ หนังสือ เจ้าหลวงเชียงใหม่ เจ้าดารารัศมี เจ้าพ่อหลวงอุปถัมภ์ ขัตติยนารีศรีล้านนา และร่วมกิจกรรมส่งเสริมอนุรักษ์ฟื้นฟูศิลปวัฒนธรรมตามโอกาสต่าง ๆ อาทิ ประเพณีดำหัวกู่ ณ วัดสวนดอก พิธีบายศรีทูลพระขวัญ เป็นต้น
มาดอนนา
ประวัติ
ในปี 1977 เธอได้ย้ายจากบ้านเกิดที่เบย์ซิตี้ รัฐมิชิแกน สหรัฐอเมริกา ด้วยเงินติดตัวเพียง 35 ดอลลาร์ เธอบอกให้แท็กซี่พาเธอไปที่ที่เป็นใจกลางของทุกสิ่ง จนเธอได้เรื่มต้นเข้ามาทำงานในร้านดังกิ้นโดนัทใน นิวยอร์ก ด้วยความหวังที่ว่า สักวันนึงเธอจะต้องดังให้ได้ เธอตะเกียกตะกายมาเรื่อยๆ จนกระทั่งปี 1979 เธอได้งานเป็นนักแสดงในคณะละครเสียดสีสังคม ในช่วงนั้นเธอได้รู้จักกับแดน กิลรอย (Dan Gilroy) ต่อจากนั้นไม่นานนัก ทั้งสองตัดสินใจคบกันในฐานะคนรัก และได้ฟอร์มวงดนตรีขึ้นมา ชื่อว่า เดอะ เบรกฟาสต์ คลับ (The Breakfast Club) เริ่มแรกมาดอนน่าเล่นกลองและในเวลาต่อมาเธอก็ได้เป็นนักร้องนำ จนกระทั่งเธอกับแฟนเก่า สตีเฟ่น เบรย์ (Stephen Bray) ตั้งวงดนตรีขึ้นมาใหม่โดยใช้ชื่อว่าเอ็มมี่ (Emmy) แต่ด้วยความที่อยาก ออกอัลบั้ม มาดอนน่าและเบรย์จึงได้ลาออกจากวง และได้ทำเทปเดโมส่งไปให้มาร์ค คามินส์ (Mark Kamins) โปรดิวเซอร์ และดีเจ จนได้เซ็นสัญญากับไซร์ เรคคอร์ด (Sire Records) เป็นนักร้องเดี่ยว โดยมีซิงเกิลแรกคือ Everybody ที่ขึ้นไปได้ถึงอันดับ 3 ใน Billboard Dance Chart แล้วซิงเกิล Burning Up ก็ตามมาตอกย้ำความฮอท จนเธอได้ออกอัลบั้มเดี่ยวอัลบั้มแรกที่ใช้ชื่อของตัวเองเป็นชื่ออัลบั้ม เพลง Holiday เป็นเพลงแรกของเธอ ที่เข้าชาร์ท Billboard Hot100 จากนั้นมาเธอก็มีเพลงดังมาเรื่อยๆอย่าง Borderline และ Lucky Star ร่วมปูทางในเส้นทางสายดนตรีให้เธอได้อย่างสวยงาม
อัลบั้มที่สอง Like A Virgin เธอได้เปลี่ยนแปลงตัวเองเป็นสาวเซ็กซี่ตามสไตล์มาริลีน มอนโร อัลบั้มนี้มีเพลงสร้างชื่ออย่างเช่น Like A Virgin, Material Girl, Dress You Up และ Angel และที่ไม่กล่าวถึงไม่ได้คือโชว์ Like A Virgin สุดหวือหวาในงานประกาศรางวัลเอ็มทีวี วิดีโอ มิวสิก อวอร์ดส ปี 1984 (MTV Video Music Awards 1984) เธอใส่ชุดเจ้าสาวเดินควงตุ๊กตาเจ้าบ่าวตัวเท่าคนจริงเดินลงมาจากเค้กก้อนยักษ์ แล้ว กลิ้งไปมาด้วยลีลาเย้ายวนเธอได้กลายเป็นนักร้องซุปเปอร์สตาร์ที่ทั่วโลกรู้จักด้วยลุคอันจัดจ้านของเธอ มาดอนน่าสร้างสถิติอีกครั้งด้วยการพาเพลง Like A Virgin ขึ้นอันดับ 1 ยาวนานถึง 6 สัปดาห์ จนทำให้เธอได้กลายเป็นนักร้องซุปเปอร์สตาร์ที่ทั่วโลกรู้จักด้วยลุคอันจัดจ้านของเธอ เท่านั้นยังไม่พอ เธอยังไปร้อง เพลง Crazy For You ประกอบภาพยนตร์วิชั่น เควส (Vision Quest) ที่ดังจนซิงเกิลการกุศล รวมนักร้องดังของยุคอย่าง We Are The World ต้องยอมลงจากที่ 1 เชียว เธอได้เริ่มต้นเข้าสู่วงการภาพยนตร์อย่างจริงจังจากการได้รับบทนำใน Desperately Seeking Susan และช่วงนั้นเองนับว่าเป็นจุดเปลี่ยนของชีวิตเธอ เมื่อหนังโป๊ต้นทุนต่ำของเธอเรื่อง A Certain Sacrifice ซึ่งเธอถ่ายไว้เมื่อก่อนเข้าวงการถูกออกฉาย เท่านั้นยังไม่พอหนังสือเพลย์บอยและ เพนท์เฮาส์ต่างพากันลงรูปโป๊ของเธอที่เคยถ่ายไว้ก่อนเข้าวงการ เธอแต่งงานครั้งแรกกับดาราหนุ่มฌอน เพนน์ (Sean Penn) มีหนังที่เล่นด้วยกันอย่างเรื่อง Shanghai Surprise แต่กลับล้มเหลวไม่เป็นท่า เส้นทางในวงการเพลงของเธอเดินทางอย่างราบรื่น เธอมีเพลงอันดับ 1 อย่าง Live to Tell, Papa Don't Preach และ Open Your Heart จากอัลบั้ม True Blue ที่ขายได้ ถึง 22 ล้านก๊อปปี้ อัลบั้มนี้เธอตั้งใจจะอุทิศให้สามี ในทางตรงกันข้ามชีวิตคู่ของเธอต้องจบลง เมื่อเธอและ Penn ตัดสินใจหย่าขาดจากกัน Papa Don't Preach หรือ พ่อจ๋าอย่าบ่นสร้างกระแสฮือฮามากเพราะเนื้อหาเกี่ยวกับเด็กวัยรุ่นที่ท้องก่อนเวลาอันควร แต่ก็ยังรั้นจะเก็บลูกไว้
อัลบั้มที่สี่ Like A Prayer วางแผง แน่นอน ต้องมีเพลงฮิตอันดับ 1 ซึ่งอัลบั้มนี้ก็ไม่ทำให้ผิดหวัง เพราะมีด้วยกันถึง 4 เพลง คือ Like A Prayer, Express Yourself, Cherish และ Keep It Together มิวสิกวิดีโอเพลง Like A Prayer ก็ช็อคแฟนเพลงอีกครั้งด้วยการนำเรื่องศาสนามาเกี่ยวกับเซ็กส์จนโดนตำหนิจากวาติกันและทำให้เป๊ปซี่ยกเลิกสัญญากับเธอทันที
ในปี 1990 เธอเริ่มต้น Blonde Ambition Tour ที่ยาวนานกินเวลาทั้งปี และมีเพลง Vogue เป็นซิงเกิลฮิตติดอันดับ 1 อีกหนึ่งเพลง ภาพยนตร์เรื่อง Dick Tracy ทำรายได้อย่างงดงามเป็นภาพยนตร์ที่ประสบความสำเร็จที่สุดของเธอนับจาก Desperately Seeking Susan The Immaculate Collection อัลบั้มรวมฮิตอันแรกของเธอ มีเพลงเพิ่มมาใหม่สองเพลงหนึ่งในนั้นคือ Justify My Love ที่เธอช็อคแฟนเพลงด้วยเอ็มวีที่แรงที่สุดในชีวิตของเธอโดยมีฉากสำคัญคือตอนที่มาดอนน่าจูบกับผู้หญิงต่อหน้าแฟนหนุ่ม เอ็มทีวีแบนวิดีโอนี้โดยยกเหตุผลเรื่องความลามกอนาจารในวิดีโอ ที่มีทั้งเซ็กส์แบบชาย-หญิง, ชาย-ชาย, หญิง-หญิง เธอจึงนำเอ็มวีนี้ใส่วิดีโอออกขาย
ในปี 1995 เธอเปลี่ยนลุคตัวเองจากสาวเซ็กซี่มาเป็นผู้ใหญ่ในภาพยนตร์เพลงเรื่อง Evita เธอได้ให้กำเนิดลูกสาวคนแรก Lourdes Maria Ciccone Leon ในช่วงที่ภาพยนตร์เรื่องนี้กำลังออกฉายพอดี Evita ทำให้เธอได้รางวัลลูกโลกทองคำในสาขานักแสดงนำยอดเยี่ยมเป็นครั้งแรกและเพลงประกอบภาพยนตร์ทั้ง cover ของเพลง Don't Cry for Me Argentinaและ You Must Love Me ก็เป็นเพลงฮิตด้วย
3 ปีให้หลังอัลบั้ม Ray of Light เป็นอัลบั้มเต็มอัลบั้มแรกในยุคคุณแม่มาดอนน่าที่มีแนวเพลงทันสมัยขึ้นและเปิดตัวอย่างสวยงามที่อันดับ 2 ของชาร์ท
ปี 2000 มาดอนน่ากลับมาพร้อมอัลบั้ม Music และได้คลอดลูกชายคนที่สอง Rocco John Ritchie กับผู้กำกับ ชาวอังกฤษกาย ริทชี่ (Guy Ritchie) หลังจากนั้นไม่นานทั้งคู่ได้แต่งงานกันและร่วมกันกำกับมิวสิกวิดีโอ What It Feels Like for A Girl ในปีเดียวกันเธอร้องเพลงประกอบภาพยนตร์ James Bond ตอน Die Another Day ในปีถัดมาเธอออกอัลบั้ม American Life ที่มีเนื้อหาเสียดสีสังคม และเอ็มวีก็เสียดสีจนถูกแบนอีกครั้ง โชว์ Like A Virgin/Hollywood ในงาน MTV Video Music Awards 2003 ที่มาดอนน่าร่วมแสดงกับ บริทนีย์ สเปียร์ส, คริสติน่า อากีเลร่า และ มิสซี เอลเลียต ก็ช็อคแฟนๆอีกครั้ง เมื่อบริทนี่ย์และคริสติน่าแต่งตัวและแสดงแบบที่มาดอนน่าเคยทำใน เพลง Like A Virgin เมื่อปี 1984 และทั้งคู่ก็จูบปากมาดอนน่าทีละคน ทำเอาจัสติน ทิมเบอร์เลค แฟนเก่าของบริทนี่ย์ มองด้วยสายตาไม่ค่อยพอใจนัก หลังจากนั้นไม่นาน ความสัมพันธ์ระหว่างมาดอนน่ากับบริทนี่ย์เริ่มมากขึ้นเรื่อยๆ เมื่อมาดอนน่าร้องเพลงร่วมกับบริทนี่ย์ในเพลง Me Against The MusicRe-Invention World Tour ของเธอกลายเป็นทัวร์ที่ได้รับคำชมมากมายและกวาดรายได้มากสุดของปี เธอช็อคแฟนเพลงด้วยการเล่นโยคะเอาขาชี้ฟ้ากลางเวที
และในปี 2005 เธอประสบอุบัติเหตุตกหลังม้าแต่นั่นก็ไม่ได้เป็นอุปสรรคต่อการวางแผงอัลบั้มใหม่ Confessions On A Dancefloor อัลบั้มเพลงเปิดตัวด้วยซิงเกิล Hung Up ขึ้นอันดับ 1 ในอังกฤษเป็นเพลงที่ 11 ของเธอในปี 2008 มาดอนน่ามีผลงานอัลบั้มชุดที่ 11 ชื่อชุด Hard Candy โดยมีซิงเกิลแรกคือ "กิพว์อิททูมี" (Give It 2 Me), "4 Minutes" ที่ร้องร่วมกับษ จัสติน ทิมเบอร์เลค ขึ้นอันดับ 3 ในอเมริกา อันดับ 1 ในอังกฤษ และในเดือนสิงหาคม ปี 2009 กับผลงานล่าสุดในอัลบั้ม Cerebration กับซิงเกิ้ลแรก Cerebration (เซละเบรทชั่น) ที่อาจเรียกได้ว่าเพื่อฉลองครบรอบ 27 ปี ในเส้นความสำเร็จทางดนตรีของเธอ มิวสิกวิดีโอเพลงนี้ไปถ่ายทำไกลถึงมิลาน ประเทศอิตาลี นอกจากนี้ยังได้ผู้กำกับรางวัลแกรมมี่ “โจนาส อเคอร์ลันด์” Jonas Akerlund ที่เคยกำกับมิวสิกวิดีโอ “เรย์ ออฟ ไลท์” Ray Of Light มากำกับมิวสิกวิดีโอเพลงนี้อีกครั้งหนึ่งด้วย
อาชากับเด็กชาย
The Horse and His Boy หรือ อาชากับเด็กชาย เป็นนิยายแฟนตาซีเยาวชนในชุดตำนานแห่งนาร์เนีย เขียนโดยซี.เอส. ลิวอิส ใน ค.ศ. 1955 นับเป็นลำดับที่ห้าตามที่ตีพิมพ์ และลำดับที่สามถ้านับตามเหตุการณ์ในเรื่อง ฉบับภาษาไทยจัดพิมพ์โดยสำนักพิมพ์ผีเสื้อ แปลโดยสุมนา บุณยะรัตเวช
เนื้อเรื่อง
ชาสต้ารับไม่ได้เมื่อรู้ความจริงว่าตนไม่ใช่ลูกแท้ ๆ ของอาร์ชีช พ่อชาวประมงใจร้ายของเขา แต่เมื่อ‘บรี’ ม้าพูดได้ พาเขาหนีจากดินแดนอันโหดร้ายของพวกคาโลร์เมน เพื่อแสวงหา ‘นาร์เนีย’ดินแดนแสนอิสระและปลอดภัย ซึ่งมีจอมราชันปีเต้อร์ปกครองอย่างผาสุกร่มเย็น ช้าสต้าก็ต้องเผชิญความลึกลับและการผจญภัยมากมายอย่างไม่คาดคิด เขาต้องปลอมตัวผ่านเมืองทัชบาอัน ผ่านหลุมฝังศพน่ากลัว ผ่านวันอันระอุราวจะเผาไหม้ และค่ำคืนสีเงินยวงแห่งทะเลทรายอย่างทรหด ผ่านเทือกเขาสูงแห่งอาร์เค่นแลนด์ แม้กระทั่งวันที่ดินแดนนาร์เนียอยู่ลิบ ๆ เบื้องหน้า เขาบอกตัวเองว่า จะต้องเอาชนะความกลัวให้ได้ ‘หากชนะได้ครั้งนี้ ศึกอื่นใดในชีวิตก็เอาชนะได้ ทำเสียบัดนี้หรือไม่มีวันได้ทำอีกเลย’
ภาพยนตร์
20th Century Fox และ Walden Media ได้วางแผนที่จะจัดสร้างเป็นภาพยนตร์ในชื่อเรื่องว่า "The Chronicles of Narnia: The Horse and His Boy" หรือ "อภินิหารตำนานแห่งนาร์เนีย ตอน อาชากับเด็กชาย"
เปเปอร์คัต
"เปเปอร์คัต" เป็นเพลงของวงดนตรีร็อกชาวอเมริกัน ลิงคินพาร์ก ออกจำหน่ายเป็นซิงเกิลที่สามจากสตูดิโออัลบั้มชุดแรกของวง ไฮบริดทีโอรี และปรากฏเป็นเพลงลำดับแรกในอัลบั้ม ซิงเกิล "เปเปอร์คัต" ไม่เคยออกจำหน่ายอย่างเป็นทางการในสหรัฐอเมริกา เพลงนี้เข้าสู่อันดับ 14ในชาร์ตซิงเกิลแห่งสหราชอาณาจักร ในปี พ.ศ. 2544 และอยู่ในชาร์ตเป็นเวลา 6 สัปดาห์ และยังติดอันดับที่ 32 ในชาร์ตโมเดิร์นร็อกแทร็กส์ในปี พ.ศ. 2545
ภาพรวม
ในอัลบั้มรีมิกซ์ของลิงคินพาร์ก รีแอนิเมชัน (ออกจำหน่ายปี พ.ศ. 2545) เพลงนี้ได้นำมาเป็นเพลงรีมิกซ์รวมอยู่ในอัลบั้มนี้ โดยใช้ชื่อใหม่ว่า "Ppr:Kut" ซึ่งรีมิกซ์โดย ดีเจชีปช็อต ส่วนหนึ่งของเพลงได้นำมาใช้ในเพลง "โซลด์มายโซลทูโยมามา" (Sold My Soul to Yo Mama) ซึ่งปรากฏอยู่ในอัลบั้ม ลิงคินพาร์กอันเดอร์กราวด์ 4 และอัลบั้ม ซองส์ฟรอมดิอันเดอร์กราวด์ นอกจากนี้ ยังได้มีการผสมผสานกันระหว่างเพลงของลิงคินพาร์ก และเจย์-ซี รวมอยู่ในอัลบั้มอีพี คอลลิชันคอร์ส (ออกจำหน่ายปี พ.ศ. 2547) โดยเพลง "เปเปอร์คัต" ได้นำมาผสมกับเพลง "บิกพิมพิน'" ของเจย์-ซี
รายชื่อเพลง
เพลงทั้งหมดแต่งโดย ลิงคินพาร์ก
อำเภอตะพานหิน
ตะพานหิน เป็นอำเภอหนึ่งของจังหวัดพิจิตร เดิมเป็นส่วนหนึ่งของอำเภอบางมูลนาก อำเภอโพทะเล และอำเภอเมืองพิจิตร ทางราชการได้แบ่งพื้นที่การปกครองตำบลทับคล้อ ตำบลคลองคูณ ของอำเภอบางมูลนาก ตำบลวังสำโรง ของอำเภอโพทะเล และตำบลห้วยเกตุ ของอำเภอเมืองพิจิตร ออกมาตั้งเป็น กิ่งอำเภอตะพานหิน
และต่อมาได้มีพระราชกฤษฎีกายกฐานะขึ้นเป็น อำเภอตะพานหิน
ที่ตั้งและอาณาเขต
อำเภอตะพานหินเป็นอำเภอที่ตั้งอยู่ตอนกลางของจังหวัด มีอาณาเขตติดต่อกับเขตการปกครองข้างเคียง ดังนี้
ประวัติ
ท้องที่อำเภอตะพานหิน เดิมเป็นส่วนหนึ่งของอำเภอบางมูลนาก อำเภอโพทะเล และอำเภอเมืองพิจิตร ทางราชการได้แบ่งพื้นที่การปกครองตำบลทับคล้อ ตำบลคลองคูณ ของอำเภอบางมูลนาก ตำบลวังสำโรง ของอำเภอโพทะเล และตำบลห้วยเกตุ ของอำเภอเมืองพิจิตร ออกมาตั้งเป็น กิ่งอำเภอตะพานหิน  ตามประกาศกระทรวงมหาดไทยลงวันที่ 21 มกราคม พ.ศ. 2479 โดยมีผลบังคับตั้งแต่วันที่ 24 มกราคม ปีเดียวกัน โดยให้ขึ้นการปกครองกับอำเภอเมืองพิจิตร
และต่อมาได้มีพระราชกฤษฎีกายกฐานะขึ้นเป็น อำเภอตะพานหิน ตามประกาศกระทรวงมหาดไทยลงวันที่ 8 เมษายน พ.ศ. 2483 โดยให้มีผลตั้งแต่วันที่ 16 เมษายน ปีเดียวกัน ประกอบไปด้วย 7 ตำบล (ในขณะนั้น) ได้แก่ ตำบลตะพานหิน ตำบลห้วยเกตุ ตำบลทับคล้อ ตำบลคลองคูณ ตำบลวังสำโรง ตำบลทุ่งโพธิ์ และตำบลท้ายทุ่ง
การปกครองส่วนภูมิภาค
อำเภอตะพานหินแบ่งเขตการปกครองย่อยออกเป็น 13 ตำบล 97 หมู่บ้าน ได้แก่
การปกครองส่วนท้องถิ่น
ท้องที่อำเภอตะพานหินประกอบด้วยองค์กรปกครองส่วนท้องถิ่น 12 แห่ง ได้แก่
ซิกตี้ไมล์
ซิกตี้ไมล์ (60 Miles) เป็นวงดนตรีสัญชาติไทยจากจังหวัดเชียงใหม่ และเป็นเจ้าของบทเพลง "หากฉันตาย" ที่มีชื่อเสียง
== สมาชิก ==
ผลงานพิธีกร
ออนไลน์
เฟลิคส์ ชไตเนอร์
เฟลิคส์ มาร์ทีน ยูลีอุส ชไตเนอร์ (Felix Martin Julius Steiner) เป็นโอเบอร์กรุพเพินฟือเรอร์ (พลโท) ในหน่วยวัฟเฟิน-เอ็สเอ็สระหว่างสงครามโลกครั้งที่สอง เป็นผู้บังคับบัญชาหลายหน่วยทหารของเอ็สเอ็ส เขาได้รับกางเขนเหล็กกางเขนอัศวินประดับด้วยใบโอ๊คและดาบ
เมื่อวันที่ 21 เมษายน 1945 ในช่วงยุทธการที่เบอร์ลิน ชไตเนอร์ได้รับการแต่งตั้งให้เป็นผู้บังคับบัญชาการหน่วยอาร์เมอับไทลุง ชไตเนอร์ ("กองทหารชไตเนอร์") ในขณะที่ฮิตเลอร์ได้ออกคำสั่งให้ชไตเนอร์ทำการโอบล้อม แนวรบเบียโลรัสเซียที่ 1แห่งกองทัพแดงแบบก้ามปู ที่กำลังเคลื่อนที่จากทิศเหนือของเมือง แต่อย่างไรก็ตาม หน่วยของเขาต้องเหน็ดเหนื่อยจากการสู้รบกับกองทัพศัตรูที่มีมากกว่าโดย 1-10 ชไตเนอร์ได้ทำให้แสดงให้เห็นว่าเขาไม่สามารถในการโจมตีโต้กลับได้ในวันที่ 22 เมษายนในระหว่างการประชุมสถานการณ์ประจำวันในฟือเรอร์บุงเคอร์
กัมพูชาลีก
กัมพูชา พรีเมียร์ลีก เป็นการแข่งขันฟุตบอลลีกอาชีพ ระดับสูงสุดของประเทศกัมพูชา ก่อตั้งเมื่อปี พ.ศ. 2525 มีจำนวนสโมสรเข้าร่วมแข่งขันทั้งสิ้น 8 ทีม
มายสเปซ
มายสเปซ (MySpace) เป็นเว็บไซต์ในรูปแบบของเครือข่ายชุมชนออนไลน์ ชื่อดังเว็บหนึ่ง ให้บริการทำเว็บส่วนตัว บล็อก การเก็บ ภาพ วิดีโอ ดนตรี และเชื่อมโยงเข้ากับกลุ่มคนอื่น มายสเปซมีสำนักงานใหญ่อยู่ที่ เบเวอร์ลีย์ฮิลส์ รัฐแคลิฟอร์เนีย สหรัฐอเมริกา
มายสเปซก่อตั้งเมื่อ สิงหาคม พ.ศ. 2546 โดย ทอม แอนเดอร์สัน และ คริสโตเฟอร์ เดอโวล์ฟ ในปัจจุบัน มายสเปซมีพนักงานกว่า 300 คน และในตัวเว็บไซต์มีผู้ลงทะเบียนมากกว่า 100 ล้านคน และมีผู้ลงทะเบียนใหม่ประมาณ 200,000 คนต่อวัน
สมเด็จพระเจ้ามเหนทระแห่งเนปาล
สมเด็จพระเจ้ามเหนทรพีรพิกรมศาหเทวะ เป็นพระมหากษัตริย์ของเนปาลพระองค์ที่ 10 ครองราชย์ระหว่าง 14 มีนาคม พ.ศ. 2498 — 31 มกราคม พ.ศ. 2515
พระประวัติ
สมเด็จพระเจ้ามเหนทรพีรพิกรมศาหเทวะ เสด็จพระราชสมภพเมื่อวันที่ 11 มิถุนายน พ.ศ. 2463 ทรงเป็นพระราชโอรสของสมเด็จพระเจ้าตริภูวนพีรพิกรมศาหเทวะ และ สมเด็จพระราชินีกานติแห่งเนปาล พระองค์ครองราชย์เมื่อวันที่ 14 มีนาคม พ.ศ. 2498 แต่เป็นการครองราชย์เพียงในพระนาม อำนาจที่แท้จริงนั้นอยู่กับตระกูลรานาซึ่งสืบทอดตำแหน่งนายกรัฐมนตรี ข้าราชการ และนายทหารมาตั้งแต่ปีพ.ศ. 2389 พระองค์จึงเปรียบเสมือนเชลยในพระราชวังนารายันหิติ พระองค์อภิเษกสมรสครั้งแรกกับสมเด็จพระราชินีอินทรราชยลักษมีเทวี มีพระราชโอรส 3 พระองค์ และพระราชธิดา 3 พระองค์ สมเด็จพระราชินีอินทรราชยลักษมีเทวีเสด็จสิ้นพระชนม์เมื่อปีพ.ศ. 2493 ต่อมาในปีพ.ศ. 2495 พระองค์จึงอภิเษกสมรสใหม่กับสมเด็จพระราชินีรัตนาราชยลักษมีเทวีศาหะ แต่ไม่มีพระราชโอรส-พระราชธิดาด้วยกัน
หลังจากที่อังกฤษถอนตัวจากอินเดียในพ.ศ. 2490 ทำให้อำนาจของตระกูลรานาเสื่อมถอยลง ในปีพ.ศ. 2493 สถานการณ์ทางการเมืองที่เลวร้ายทำให้สมเด็จพระเจ้ามเหนทรพีรพิกรมศาหเทวะกับพระราชวงศ์ตัดสินพระทัยไปประทับที่อินเดียเพื่อลี้ภัย ในที่สุดตระกูลรานาก็ได้ยอมตกลงที่จะร่วมมือกับรัฐบาลเนปาลภายใต้การนำของสมเด็จพระเจ้ามเหนทรพีรพิกรมศาหเทวะ โดยใช้อำนาจร่วมกันอย่างเท่าเทียมในรัฐสภา แต่สุดท้ายตระกูลรานาก็หมดสิ้นอำนาจไป เนปาลต้องเผชิญกับบททดสอบครั้งแรกกับรัฐบาลในระบอบประชาธิปไตยภายใต้รัฐธรรมนูญ พระพลานามัยของพระองค์ไม่ดีนักพระองค์จึงสวรรคตเมื่อวันที่ 31 มกราคม พ.ศ. 2515 ขณะพระชนมายุได้ 51 พรรษา
รัชกาล
สมเด็จพระเจ้ามเหนทรพีรพิกรมศาหเทวะปราบดาภิเษกเป็นพระมหากษัตริย์เนปาลเมื่อ 2 พฤษภาคม พ.ศ. 2499 สืบต่อจากสมเด็จพระเจ้าตริภูวนพีรพิกรมศาหเทวะ
เมื่อ 15 ธันวาคม พ.ศ. 2503 พระองค์ทรงระงับรัฐธรรมนูญ ยุบสภา และไล่คณะรัฐมนตรีออก และจำคุกนายกรัฐมนตรีบิชเวชวาร์ ปราสาด โคอิราลาและบุคคลที่ทำงานใกล้ชิดกับรัฐบาล พระองค์ทรงเริ่มปฏิรูปการปกครอง และดำเนินนโยบายการต่างประเทศโดยเป็นกลางระหว่างจีนและอินเดีย
พระองค์ได้รับตำแหน่งจอมพลอังกฤษในปี พ.ศ. 2503 พระองค์ได้เริ่มดำเนินนโยบายปฏิรูปที่ดินแก่ประชาชนที่ขาดแคลนที่ดินทำกินจำนวนมาก และพระองค์ยังสร้างทางหลวงไปสู่ชนบท เป็นหนึ่งในแนวทางการพัฒนาชนบทของพระองค์ นอกจากนี้พระองค์ยังมีบทบาทสำคัญในการทำให้เนปาลเป็นสมาชิกของสหประชาชาติ
ฟริทซ์ เซาเคิล
เซาเคิลได้เป็นหนึ่งในผู้ต้องหาจำนวน 24 คนที่ถูกกล่าวหาในการพิจารณาคดีเนือร์นแบร์กจากอาชญากรสงครามที่สำคัญโดยศาลทหารระหว่างประเทศ (International Military Tribunal) เขาถูกตัดสินว่ามีความผิดในข้อหาอาชญากรรมสงครามและอาชญากรรมต่อมนุษยชาติ จึงถูกพิพากษาโทษประหารชีวิตด้วยการแขวนคอ
1894 1946
กองทัพเรือกัมพูชา
กองทัพเรือพระราชอาณาจักรกัมพูชา (Royal Cambodian Navy) ภาษาเขมรว่า กองทัพเชิงทึกกัมพูชา (កងទ័ពជើងទឹកកម្ពុជា กงทัพเชิงทึกกมฺพุชา) เป็นส่วนหนึ่งของกองทัพพระราชอาณาจักรกัมพูชา มีทหารในสังกัดประมาณ 12,400 คน รวมทั้งนาวิกโยธิน บังคับบัญชาโดยเตีย วิญ และอยู่ภายใต้การสั่งการของกระทรวงกลาโหม ใน พ.ศ. 2550 กัมพูชารายงานว่ามีทหารเรือ 1,000 - 3,000 คน และมีนาวิกโยธิน 2,000 คน ทหารเรือกัมพูชาส่วนใหญผ่านการฝึกจากสถาบันวิชาการทหารเรือเวียดนาม
เซ็ลเลอ
เซ็ลเลอ (Celle, ) เป็นเมืองและเมืองหลวงของเขตเซ็ลเลอในรัฐโลว์เออร์แซกโซนี ประเทศเยอรมนี เมืองตั้งอยู่บนฝั่งแม่น้ำอัลเลอร์ สาขาแม่น้ำของแม่น้ำเวเซอร์ เมืองมีประชากร 71,000 คน
เมืองฝาแฝดและเมืองพี่น้อง
เมืองพี่น้องและเมืองแฝดของเมืองเซ็ลเลอได้แก่
แม่น้ำเอสเซกวีโบ
แม่น้ำเอสเซกวีโบ (Essequibo) เป็นแม่น้ำสายใหญ่ที่สุดของประเทศกายอานา ตั้งอยู่ระหว่างแม่น้ำโอรีโนโกและแม่น้ำแอมะซอน ต้นน้ำเกิดจากเทือกเขาอากาไรย์ (Acarai) ใกล้ชายแดนประเทศบราซิล กายอานา และเวเนซุเอลา ไหลไปทางทิศเหนือ 1,010 กม. ผ่านป่าและซาวันนา ไหลลงมหาสมุทรแอตแลนติก ปากแม่น้ำเป็นชะวากทะเลขนาดใหญ่
ดูรังโก
ดูรังโก (Durango) หรือชื่อทางการว่า บิกโตเรียเดดูรังโก (Victoria de Durango) เป็นเมืองหลวงและเมืองใหญ่สุดของรัฐดูรังโก ประเทศเม็กซิโก เมืองตั้งอยู่ทางภาคเหนือของประเทศ มีประชากร 654,876 คน (ค.ศ. 2015) เมืองตั้งอยู่ที่ระดับความสูง 1890 m. ยังเป็นศูนย์กลางการปกครองของเทศบาลดูรังโก
เมืองตั้งอยู่บริเวณหุบเขากวาเดียนา ก่อตั้งเมื่อวันที่ 8 กรกฎาคม ค.ศ. 1563 โดยนักสำรวจชาวสเปนเชื้อสายบาสก์ ฟรันซิสโก เด อิบาร์รา ในยุคอาณานิคมสเปน เคยเป็นเมืองหลวงของจังหวัดนวยบาวิซกายาของนิวสเปน ซึ่งปัจจุบันครอบคลุมพื้นที่รัฐดูรังโกและรัฐชิวาวา
ทีเด็ดเจมส์บอนด์ 007
ทีเด็ดเจมส์บอนด์ 007 (Casino Royale) เป็นภาพยนตร์แนวตลกสายลับ ฉายเมื่อปี ค.ศ. 1967 สร้างโดย โคลัมเบียพิกเจอส์ มีนักแสดงจำนวนมาก โดยดัดแปลงบางส่วนจากนวนิยายบอนด์เล่มแรกของเอียน เฟลมมิง ภาพยนตร์แสดงนำโดย เดวิด นิเวน เป็น บอนด์ "ต้นฉบับ", เซอร์ เจมส์ บอนด์ 007 ถูกบังคับให้ออกจากการเกษียณ เพื่อสืบสวนการเสียชีวิตและการหายตัวไปของสายลับทั่วโลก ซึ่งต่อมาเขาได้ต่อสู้กับ ดร. โนอาห์ ผู้ลึกลับและองค์การ สเมอร์ช คำโปรยของภาพยนตร์: "คาสิโน รอยัลนั้นมากเกินไป... สำหรับเจมส์ บอนด์หนึ่งคน! (Casino Royale is too much... for one James Bond!)" หมายถึง แผนการของบอนด์ที่หลอกสเมอร์ชโดยใช้สายลับคนอื่นปลอมตัวเป็น "เจมส์ บอนด์" ได้แก่ เซียนไพ่บาคะรา เอเวอลีน เทรมเบิล (ปีเตอร์ เซลเลอร์ส), สายลับเศรษฐี เวสเปอร์ ลินด์ (เออร์ซูลา แอนเดรส), เลขานุการของบอนด์ มิสมันนีเพนนี (บาบารา บูเชต์), ลูกสาวของบอนด์กับมาตา ฮารี มาตา บอนด์ (โจอันนา เพ็ทเท็ต), สายลับอังกฤษ คูป (เทอเรนซ์ คูเปอร์) และ เดอะ ดีเทเนอร์ (ดาเลียห์ เลวี)
ผู้อำนวยการสร้าง ชาร์ลส์ เค. เฟลด์แมน ได้สิทธิ์ในการสร้างภาพยนตร์เมื่อปี ค.ศ. 1960 และพยายามที่จะให้ ทีเด็ดเจมส์บอนด์ 007 เป็นภาพยนตร์บอนด์ที่สร้างโดยอีออนโปรดักชันส์ อย่างไรก็ตาม เฟลด์แมนและผู้อำนวยการสร้างของอีออน อัลเบิร์ต อาร์. บรอคโคลีและแฮรรี ซอลต์ซแมน ไม่สามารถตกลงกันได้ เฟลด์แมนเชื่อว่าเขาไม่สามารถแข่งขันกับภาพยนตร์บอนด์ของอีออนได้ เขาจึงแก้ปัญหาโดยการสร้างภาพยนตร์ให้เป็นแนวตลกเสียดสี ทุนสร้างของภาพยนตร์นั้นเพิ่มสูงขึ้นอย่างรวดเร็ว เกิดจากผู้กำกับและนักเขียนหลายคนมีส่วนร่วมในการสร้างและนักแสดงแสดงความไม่พอใจกับโครงการ
ทีเด็ดเจมส์บอนด์ 007 ฉายเมื่อวันที่ 13 เมษายน ค.ศ. 1967 สองเดือนก่อน จอมมหากาฬ 007 ภาพยนตร์บอนด์ของอีออนจะเข้าฉาย ภาพยนตร์ประสบความสำเร็จทางการเงิน โดยทำเงินมากกว่า 41.7 ล้านดอลลาร์สหรัฐทั่วโลก เบิร์ต บาคารัช ได้คำรับชมจากดนตรีประกอบภาพยนตร์ ทำให้เขาได้เข้าชิงรางวัลออสการ์ด้วยเพลง "เดอะลุกออฟเลิฟ"
การตอบรับของนักวิจารณ์ต่อ ทีเด็ดเจมส์บอนด์ 007 เป็นไปในแง่ลบ โดยนักวิจารณ์หลายคนกล่าวว่าภาพยนตร์นั้นมีความยุ่งเหยิงและสับสน ตั้งแต่ปี ค.ศ. 1999 ผู้ที่ถือสิทธิ์ในการจัดหน่ายภาพยนตร์เรื่องนี้คือ เมโทร-โกลด์วิน-เมเยอร์ ซึ่งก็เป็นผู้จัดจำหน่ายภาพยนตร์บอนด์อย่างเป็นทางการที่สร้างโดยอีออนโปรดักชันส์ด้วยเช่นกัน
โครงเรื่อง
บอนด์เดินทางไปสกอตแลนด์เพื่อคืนชิ้นส่วนที่ยังหลงเหลืออยู่ของเอ็มแก่แม่ม่ายที่เศร้าโศกของเขา เลดี ฟิโอนา แมกทาร์รี อย่างไรก็ตาม เลดี ฟิโอนา ตัวจริงถูกเปลี่ยนตัวเป็นสายลับมิมิของสเมอร์ช คนที่อาศัยอยู่ในบ้านน่าจะถูกเปลี่ยนตัวด้วยเช่นกัน โดยเป้าหมายของสเมอร์ช คือการทำลาย "ภาพลักษณ์คนโสด" ของบอนด์ให้เสื่อมเสีย ความพยายามในการใช้ความงามเพื่อล่อลวงบอนด์นั้นล้มเหลว แต่ มิมิ/เลดี ฟิโอนา ประทับใจในตัวบอนด์ ทำให้เธอแปรพักตร์จากสเมอร์ช และช่วยเหลือบอนด์ให้รอดพ้นจากแผนการที่จะทำร้ายเขา ในระหว่างทางกลับไปลอนดอน บอนด์รอดพ้นจากแผนการที่จะเอาชีวิตเขาอีกครั้งหนึ่ง
บอนด์ได้เลื่อนขั้นเป็นหัวหน้าของเอ็มไอ6 เขาได้รับข่าวสารว่าสายลับอังกฤษหลายคนถูกสังหารทั่วโลกโดยสายลับฝ่ายศัตรู เพราะพวกเขาไม่สามารถต้านทานเรื่องทางเพศได้ บอนด์บอกว่าสายลับทุกคนกลายเป็นพวก บ้าเซ็กซ์ ไปหมดและบอนด์รับรู้ว่าสายลับที่ใช้ชื่อ เจมส์ บอนด์ ตอนที่เขากำลังเกษียณนั้นได้ออกจากงานสายลับไปทำงานเกี่ยวกับโทรทัศน์แล้ว เขาสั่งให้สายลับเอ็มไอ6 ที่เหลือเปลี่ยนชื่อเป็น เจมส์ บอนด์ 007 เพื่อสร้างความสับสนแก่สเมอร์ช นอกจากนี้เขายังสร้างโปรแกรมที่เข้มงวดในการฝึกสายลับผู้ชายให้เมินเฉยต่อเสน่ห์ของผู้หญิง มันนีเพนนีเกณท์คูป ผู้เชี่ยวชาญคาราเต้ซึ่งได้เริ่มฝึกฝนเพื่อต่อต้านผู้หญิงที่มีเสน่ห์ เขายังได้พบกับสายลับอีกคน รู้จักกันในนาม เดอะ ดีเทนเนอร์
นักแสดง
มีดาราดัง เช่น จอร์จ ราฟต์และฌอน-พอล เบลมุนดู มีชื่ออยู่ในการประชาสัมพันธ์ของภาพยนตร์และตัวอย่างภาพยนตร์ ถึงแม้ว่าความจริงแล้วพวกเขาปรากฏตัวแค่ไม่กี่นาทีในฉากสุดท้าย
การพัฒนา
เมื่อเดือนมีนาคม ค.ศ. 1955 เอียน เฟลมมิง ขายสิทธิ์ในการสร้างภาพยนตร์จากนวนิยายของเขา คาสิโน รอยัล นวนิยายเล่มแรกที่มีตัวละคร เจมส์ บอนด์ ปรากฏตัว แก่ผู้อำนวยการสร้าง เกรกอรี แรตออฟ จำนวน 6 พันดอลลาร์สหรัฐ (หากคิดอัตราเงินเฟ้อแล้ว จะประมาณ 0 ดอลลาร์สหรัฐ ในปี ค.ศ. ) หลังแรตออฟซื้อสิทธิ์ในการสร้างภาพยนตร์ภายในระยะเวลาหกเดือนเมื่อปีก่อน แรตออฟได้ว่าจ้างให้ ลอเรนโซ เซมเปิล จูเนียร์ เขียนบทภาพยนตร์ แต่ทั้งสองคนคิดว่าบอนด์นั้นไม่น่าเชื่อและโง่เขลา เซมเปิลกล่าวว่า แรตออฟพิจารณาโครงการว่าบอนด์นั้นต้องเป็นผู้หญิงและต้องการที่จะให้ ซูซาน เฮย์เวิร์ด แสดงเป็น 'เจน' บอนด์ เมื่อปี ค.ศ. 1956 เดอะนิวยอร์กไทมส์ รายงานว่าแรตออฟได้ก่อตั้งบริษัทร่วมกับ ไมเคิล การ์ริสัน เพื่อสร้างภาพยนตร์ แต่เขาไม่สามารถหาผู้สนับสนุนทางการเงิน ก่อนที่เขาเสียชีวิตเมื่อเดือนธันวาคม ค.ศ. 1960
ตัวแทนและผู้อำนวยการสร้าง ชาร์ลส์ เค. เฟลด์แมน เป็นตัวแทนของแรตออฟและซื้อสิทธิ์ในการสร้างภาพยนตร์ คาสิโน รอยัล จากแม่ม่ายของเขา อัลเบิร์ต อาร์. บรอคโคลี มีความสนใจในดัดแปลง เจมส์ บอนด์ เป็นภาพยนตร์มานานหลายปี เขายื่นข้อเสนอซื้อสิทธิ์ในการสร้างภาพยนตร์ คาสิโน รอยัล จากเฟลด์แมน แต่เขาปฏิเสธ เฟลด์แมนและเพื่อนของเขา ผู้กำกับ ฮาวเวิร์ด ฮอกส์ ซึ่งสนใจในการดัดแปลง คาสิโน รอยัล เป็นภาพยนตร์ โดยพิจารณาให้ ลีห์ แบรกเกตต์ เป็นผู้เขียนบทและให้ แครี แกรนต์ เป็น เจมส์ บอนด์ แต่พวกเขาตัดสินใจที่จะไม่ดำเนินการต่อ หลังพวกเขาชมภาพยนตร์ พยัคฆ์ร้าย 007 (1962) ซึ่งเป็นภาพยนตร์บอนด์เรื่องแรกของบรอคโคลีและหุ้นส่วนของเขา แฮรรี ซอลต์ซแมน สร้างโดยอีออนโปรดักชันส์ บริษัทของพวกเขาเอง
ช่วงปี ค.ศ. 1964 เฟลด์แมนได้ลงทุนด้วยเงินของเขาเองจำนวน 5 แสนดอลลาร์สหรัฐ เพื่อเตรียมงานถ่ายทำ ทีเด็ดเจมส์บอนด์ 007 เขาตัดสินใจทำข้อตกลงกับอีออนโปรดักชันส์และผู้จัดจำหน่าย ยูไนเต็ดอาร์ทิสต์ส ความพยายามร่วมกันสร้างภาพยนตร์นั้นล้มเหลว เพราะเฟลด์แมนทะเลาะกับบรอคโคลีและซอลต์ซแมนบ่อยครั้ง โดยเฉพาะอย่างยิ่งเกี่ยวกับการแบ่งผลกำไรและเมื่อการดัดแปลง คาสิโน รอยัล จะเริ่มการถ่ายทำ เฟลด์แมนเข้าหา ฌอน คอนเนอรี เพื่อให้แสดงเป็นเจมส์ บอนด์ แต่ปฏิเสธข้อเสนอของคอนเนอรีที่จะแสดงภาพยนตร์เรื่องนี้ด้วยค่าตัวหนึ่งล้านดอลลาร์ ในที่สุดเฟลด์แมนตัดสินใจเสนอโครงการของเขาให้แก่ โคลัมเบียพิกเจอส์ ผ่านบทภาพยนตร์ที่เขียนโดย เบน เฮชต์ และสตูดิโอตอบตกลง เมื่อภาพยนตร์ชุดบอนด์ของอีออนกลายเป็นภาพยนตร์สายลับที่กำลังเป็นที่นิยมในขณะนั้น เฟลด์แมนเลือกที่จะสร้างภาพยนตร์ของเขาเป็นแนวตลกเสียดสีของภาพยนตร์ชุดบอนด์ แทนที่จะเป็นการดัดแปลงโดยตรง
การพัฒนาบทภาพยนตร์
เบน เฮชต์มีส่วนร่วมในโครงการ โดยเขาได้เขียนร่างฉบับสมบูรณ์ขึ้นมาหลายฉบับ ถึงแม้จะไม่ได้ถูกนำมาใช้ รายงานของนิตยสาร ไทม์ เมื่อปี ค.ศ. 1966 ระบุว่าเฮชต์มีร่างฉบับสมบูรณ์ "สามฉบับ" ในขณะที่เอกสารของเขามีเนื้อหาจากบทภาพยนตร์สี่บทที่หลงเหลืออยู่โดยเฮชต์ บทร่างของเขาเกือบจะเป็นการดัดแปลง โดยตรง จากนวนิยายมากกว่าจะเป็นผลงานที่ท้ายสุดแล้วสร้างเป็นภาพยนตร์ล้อเลียน บทร่างจากปี ค.ศ. 1957 ถูกค้นพบในเอกสารของเฮชต์ แต่ไม่ระบุชื่อผู้เขียน โดยบทร่างนั้นเป็นดัดแปลงโดยตรงจากนวนิยาย แม้ว่า ตัวละครบอนด์นั้นถูกแทนที่โดยนักเล่นโป๊กเกอร์ซึ่งเป็นนักเลงชาวอเมริกัน
ในร่างต่อมามีเรื่องของอบายมุขเป็นจุดศูนย์กลางของเนื้อเรื่อง โดยตัวละคร เลอ ชีฟร์ กลายเป็นหัวหน้าเครือข่ายซ่องโสเภณี (ซึ่งเขาเป็นในนวนิยาย) โดยลูกค้านั้นถูกรีดเอาทรัพย์โดย เลอ ชีฟร์ เพื่อเอาเงินไปสนับสนุนสเปกเตอร์ (ผู้เขียนบทเป็นผู้คิด) การเปลี่ยนแปลงของเบื้องหลังเปิดโอกาสให้มีองค์ประกอบเนื้อเรื่องที่น่าตื่นเต้น ประกอบด้วย ฉากไล่ล่าในย่านโคมแดงของฮัมบวร์ค ทำให้บอนด์ต้องหนีโดยการปลอมตัวเป็นนักมวยปล้ำโคลนหญิง มีตัวละครใหม่ปรากฏตัวเช่น ลิลี วิง หญิงโสเภณีและอดีตคนรักของบอนด์ ซึ่งพบจุดจบโดยถูกบดขยี้ตรงด้านหลังของรถบรรทุกขยะ และ กีตา ภรรยาคนสวยของ เลอ ชีฟร์ บอนด์ใช้เธอเป็นเกราะระหว่างการดวลปืน ทำให้ใบหน้าและลำคอของเธอเสียโฉมอย่างน่าสังเวช เป็นฉากเดียวกับที่วิงพบจุดจบ กีตายังคงเป็นตัวเอกสำคัญในฉากการทรมานที่ปรากฎในหนังสือ ซึ่งบทเดิมเป็นของ เลอ ชีฟร์
กำเนิดและวิวัฒนาการของดาราจักร
การศึกษาเรื่องการก่อกำเนิดและวิวัฒนาการของดาราจักรนั้นเกี่ยวข้องกับกระบวนการกำเนิดเอกภพที่มีลักษณะแตกต่างกันจากจุดเริ่มต้นเดียวกัน การกำเนิดของดาราจักรแรก ๆ การเปลี่ยนแปลงของดาราจักรตามกาลเวลา และกระบวนการที่ก่อให้เกิดโครงสร้างแบบต่าง ๆ จากที่มีการสังเกตดาราจักรข้างเคียง โดยการศึกษาในเรื่องนี้เป็นการศึกษาที่สำคัญเรื่องหนึ่งในวิชาฟิสิกส์ดาราศาสตร์
การกำเนิดดาราจักร เชื่อว่าเกิดจากทฤษฎีการกำเนิดโครงสร้าง (structure formation theories) ซึ่งเป็นผลมาจากเปลี่ยนแปลงขึ้น ๆ ลง ๆ ทางควอนตัมซึ่งมีผลสืบเนื่องมาจากการเกิดบิกแบง (Big Bang) วิวัฒนาการการกำเนิดหลุมดำนี้เป็นที่ยอมรับกันทั่วไปว่าเกิดจากโครงสร้างของแบบจำลองแลมดา-ซีดีเอ็ม( \Lambda) ซึ่งว่าด้วยวัตถุที่เย็นและมืดในจักรวาล โดยกล่าวว่าการรวมตัวของดาราจักรนั้นเป็นเพิ่มมวลที่สามารถจะคาดการณ์รูปร่างและโครงสร้างได้
ดูเพิ่ม
จักรวานเป็นเพียงแค่การเดินทางที่ยาวนานและไม่มีที่สิ้นสุดลงเพราะใครซักคนกำลังตั้งปัญหาไห้มมนุษย์ได้แก่ไข เหตนั้นมนุษย์ไม่สามารถเดินทางสู่ความจริงที่เห็นอยู่ตรงหน้าและความจริงที่กำลังค้นหาว่าจักรวานนั้นได้กำเนิดขึ้นมาเพราะสาเหตุใดและใยถึงกำเนินอตอมในทุกส่วนของจักรวานใดๆทั้งสิ้น
คู่ซ่ารสแซ่บ
คู่ซ่ารสแซ่บ เป็นละครโทรทัศน์ไทย แนวคอมเมดี้ สร้างครั้งแรกปี พ.ศ. 2560 บทประพันธ์โดย ชยุต รัตนกรี  บทโทรทัศน์ พิง ลำพระเพลิง กำกับการแสดงโดย เอกภพ ตันหยงมาศกุล นำแสดงโดย ศุกลวัฒน์ คณารศ,พีชญา วัฒนามนตรี,อาทิตย์ ตั้งวิบูลย์พาณิชย์,ณัฐชา นวลแจ่ม,ธนากร ศรีบรรจง,วรางคนาง วุฑฒยากร และนักแสดงอีกคับคั่ง ผลิตโดย บริษัท มุมใหม่ จำกัด ออกอากาศทาง ช่อง 7 สี และ ช่อง 7 HD เริ่มตอนแรกวันจันทร์ที่ 20 กุมภาพันธ์ 2560-10เมษายน 2560
11 มิถุนายน
วันที่ 11 มิถุนายน เป็นวันที่ 162 ของปี (วันที่ 163 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 203 วันในปีนั้น
อำเภอทับคล้อ
ทับคล้อ เป็นอำเภอหนึ่งของจังหวัดพิจิตร เดิมอยู่ในการปกครองของตำบลท้ายทุ่ง อำเภอบางมูลนากทั้งหมด ในปี พ.ศ. 2478 ได้แยกตั้งเป็นตำบลทับคล้อ ก่อนที่ปีถัดมาได้ย้ายมาขึ้นกิ่งอำเภอตะพานหิน โอนตำบลท้ายทุ่งมาขึ้นกับทางกิ่งอำเภอตะพานหินในปี พ.ศ. 2482 ขึ้นกับอำเภอตะพานหินในปี พ.ศ. 2483 อย่างเป็นทางการจากการยกฐานะเป็นอำเภอตะพานหิน ก่อนที่จะแยกตั้งเป็นกิ่งอำเภอทับคล้อในปี พ.ศ. 2526 และมีพระราชกฤษฎีกายกฐานะขึ้นเป็นอำเภอในปี พ.ศ. 2530
ที่ตั้งและอาณาเขต
อำเภอทับคล้อมีอาณาเขตติดต่อกับเขตการปกครองข้างเคียง ดังนี้
การปกครองส่วนภูมิภาค
อำเภอทับคล้อแบ่งเขตการปกครองย่อยออกเป็น 4 ตำบล 56 หมู่บ้าน ได้แก่
การปกครองส่วนท้องถิ่น
ท้องที่อำเภอทับคล้อประกอบด้วยองค์กรปกครองส่วนท้องถิ่น 6 แห่ง ได้แก่
คลับ (อัลบั้ม)
อัลบั้มชุดที่2ของสครับบ หลังจากที่ชุดแรกเป็นที่นิยมในหมู่เด็กแนวอย่างมาก โดยชุดนี้เพิ่มความใสของป็อปให้มากขึ้นและเอาใจแฟนเพลงในทุกระดับให้เข้าถึงง่ายขึ้นกว่าชุดแรก เพลงดังที่คุ้นหูคือ "ใกล้" ที่ได้รับคัดเลือกเป็นเพลงประกอบภาพยนตร์ "ปิดเทอมใหญ่ หัวใจว้าวุ่น" ในปี 2551 อีกด้วย นอกจากนี้ยังมีเพลงประกอบภาพยนตร์อีก3เพลงคือ "คู่กัน" และ "รักกันหนอ" โดยใช้ประกอบภาพยนตร์เรื่องก็เคยสัญญา "see scape" ประกอบภาพยนตร์เรื่อง "Final Score"
คริสต์ทศวรรษ 910
คริสต์ทศวรรษ 910 (910s) เป็นทศวรรษที่เริ่มต้นตั้งแต่วันที่ 1 มกราคม ค.ศ. 910 ถึง 31 ธันวาคม ค.ศ. 919 เป็นทศวรรษของศตวรรษที่ 10 และ คริสต์สหัสวรรษที่ 1
แคลชออฟแคลนส์
เกมถูกปล่อยในแพลตฟอร์มของไอโอเอส (iOS) เมื่อวันที่ 2 สิงหาคม ค.ศ. 2012 สำหรับแอนดรอยด์ เกมถูกให้ปล่อยอย่างจำกัดในประเทศแคนาดาและฟินแลนด์ เมื่อวันที่ 30 กันยายน ค.ศ. 2013 และเมื่อวันที่ 7 ตุลาคม ค.ศ. 2013 เกมถูกปล่อยบนกูเกิล เพลย์ทั่วโลก
กองทหาร
กองทหารถูกแบ่งในชั้นที่ 1, 2, 3,ใต้ดิน กองทหารมืด (Dark Elixir Troops) และฮีโร (Heroes)
ACL
ACL สามารถหมายถึง
เจนเน
เจนเน (Djénné, Jenné และ Jenne) เป็นเมืองและเทศบาลเมืองในประเทศมาลี ตั้งอยู่ทางตอนกลางของประเทศมาลี เทศบาลเมืองมีหมู่บ้าน 10 หมู่บ้านตั้งอยู่โดยรอบ ในปี ค.ศ. 2009 มีประชากร 32,944 คน
เอ็ม (เพลงของอายูมิ ฮามาซากิ)
เอ็ม เป็นซิงเกิลที่ 18 ของอายูมิ ฮามาซากิ  วางจำหน่ายเมื่อวันที่ 13 ธันวาคม  พ.ศ. 2543 เป็นหนึ่งในเพลงที่มีแฟนเพลงชื่นชอบมากที่สุด  อีกทั้งยังเป็นซิงเกิลที่แรกที่อายูมิเป็นคนแต่งเนื้อร้องเองภายใต้นามปากกา CREA  โดยมียอดขายรวมมากกว่า 1,319,000 แผ่น
เพลง M เป็นเพลงที่มีจังหวะป็อปและร็อกแนวบัลลาร์ดอยู่ในตัว โดยเนื้อหาของเพลง M เป็นการกล่าวถึงพระแม่มารีในศาสนาคริสต์  ซึ่งปกซิงเกิลนี้เป็นการแต่งกายของอายูมิในชุดที่คล้ายคลึงกับพระแม่มารี  โดยมีตัวอักษร M ซึ่งเป็นลายมือของเธอเองวางไว้ตรงกลาง
เพลง M เป็นเพลงประกอบโฆษณาของโทรศัพท์มือถือเครือข่าย TU-Ka รุ่น ""TT03Z A Model" ซึ่งเป็นรุ่นที่อายูมิออกแบบตัวเครื่องเอง  โดยจำกัดจำนวนการวางขาย
เวอร์ชันยุโรป
ในปี พ.ศ. 2546 ซิงเกิล "M" ได้วางขายในทวีปุโรป แม้ว่าจะไม่มีการโปรโมตแต่อย่างใด  แต่ซิงเกิล "M" ก็สามารถติดท็อป 10 ของแด๊นซ์ชาร์ตใน 3 ประเทศ คือ สเปน, เบลเยียม  และเยอรมนี
เดอะดอกเตอร์
เดอะดอกเตอร์ (The Doctor) เป็นตัวละครหลักและตัวละครสำคัญของภาพยนตร์ชุดสืบเนื่องแนววิทยาศาสตร์ของบีบีซีเรื่อง ดอกเตอร์ฮู แล้วยังมีส่วนร่วมในภาพยนตร์ชุดสืบเนื่องภาคแยก, นวนิยายภาคแยกอีกมากมาย, ละครวิทยุ และหนังสือการ์ตูนที่เชื่อมโยงกับภาพยนตร์ชุดเรื่องนี้
ในภาพยนตร์ชุดสืบเนื่องเรื่องนี้ "เดอะดอกเตอร์" คือนามแฝงของมนุษย์ต่างดาวอายุนับร้อยปี(ปัจจุบันนับอายุตามคำของด็อกเตอร์ที่ 12 คือ อายุราวๆ 2100+ และในอีกแง่ที่นับตามเวลาที่ติดในเดอะแมทริตช์แห่งการสำนึกบาป คือ อายุราว 1200+ ล้าน)ผู้ที่สามารถไปที่ไหนก็ได้ในกาลเวลาและอวกาศโดยทาร์ดิส (TARDIS) กับคู่หูของเขา
นับตั้งแต่ภาพยนตร์ชุดเรื่องนี้ออกอากาศในปี ค.ศ.1963 ตัวละครนี้ก็ถูกนำแสดงโดยนักแสดงถึงสิบสองคน การเปลี่ยนนักแสดงได้รับการอธิบายในภาพยนตร์ชุดเกี่ยวกับ "การเจริญทดแทน" โดยเผ่าพันธุ์ของเขามีความสามารถในการเปลี่ยนและฟื้นฟูเซลล์ที่เสียหายหลังจากได้รับบาดเจ็บสาหัส
ดอกเตอร์รุ่นล่าสุดในตอนนี้นั่นก็คือ ดอกเตอร์รุ่นที่สิบสอง นำแสดงโดยปีเตอร์ คะแพลดี ผู้ที่มารับบทต่อจากแมตต์ สมิท จากตอน "เดอะไทม์ออฟเดอะดอกเตอร์" ซึ่งเป็นตอนพิเศษช่วงคริสต์มาสในปี ค.ศ. 2013 นักแสดงนำคนอื่น ๆ ก็ล้วนแต่มีประสบการณ์ในการแสดงละครเวทีและละครเสียง รวมถึงภาพยนตร์และละครโทรทัศน์อีกด้วย
ตัวละครนี้เป็นที่รู้จักกันดีในสาธารณะเนื่องจากการได้รับคะแนนเสียงจากประชาชนใน "Britain's favourite alien"
ประวัติตัวละคร
ภายในเรื่อง เดอะดอกเตอร์คือจ้าวแห่งกาลเวลาจากดาวแกลลิเฟรย์ ที่ท่องไปใน กาลเวลาและอวกาศ ในเครื่องข้ามมิติที่ "ข้างในใหญ่กว่าข้างนอก" ทาร์ดิส (ย่อมาจาก : เวลาและมิติสัมพันธภาพในอวกาศ) ซึ่งภายนอกจะเป็นป้อมตำรวจในรูปแบบของตู้โทรศัพท์จากปี ค.ศ.1963 และยังคงสภาพแบบนั้นตลอดทั้งภาพยนตร์ชุด เผ่าพันธุ์ของเขาอุทิศตนให้กับการดูแลควบคุมทั้งเรื่องการเดินทางท่องเวลาและอวกาศให้ปราศจากภัยคุกคามต่างๆ ดอกเตอร์เลือกที่จะทิ้งบ้านของเขาโดยขโมยยานทาร์ดิสที่เสื่อมสภาพแล้วจากที่ได้เผยมาในปี ค.ศ.1969 ตอน The War Games และยังปรากฏในตอน "The Name of the Doctor" กับพาหนะของเขา ดอกเตอร์มักจะท่องจักรวารไปพร้อมกับ คู่หูชาวมนุษ์ที่ทำหน้าที่เป็นตัวแทนของผู้ชมซึ่งจะเป็นคนคอยถามคำถามที่สงสัยและดอกเตอร์ก็จะเป็นคนตอบคำถามนั้นๆ
"ดอกเตอร์" คือชื่อเรียกแทนตัวเองที่เขาได้เลือกไว้ โดยภายในช่วงหลังของซีรีส์ชุดใหม่โดยเฉพาะในช่วงของผู้ดำเนินรายการอย่างสตีเว่น มอฟแฟตจะดำเนินเรื่องเกี่ยวกับผลกระทบอันร้ายแรงที่เกิดขึ้นถ้าหากมีคนได้เอ่ยชื่อจริงของดอกเตอร์ ซึ่งก็ได้ดำเนินเรื่องอยู่ภายในตอน "The Time of the Doctor" สื่อต่างๆ ได้เสนอคำอธิบายเอาไว้ว่าชื่อจริงของเขานั้นไม่สามารถออกเสียงได้โดยมนุษย์ ในตอน "The Name of the Doctor" ดอกเตอร์รุ่นที่สิบเอ็ดได้บอกกับคู่หูของเขา คลาร่า ออสวอลด์ ว่าชื่อ "ดอกเตอร์" เป็นคำมั่นสัญญาที่เขาสร้างขึ้น และเผยอยู่ในตอน "The Day of the Doctor" : "ไม่กระทำโหดร้ายหรือขลาดตาขาว ไม่ยอมแพ้แม้คราวสิ้นหวัง"
งานของเดอะด็อคเตอร์ในปัจจุบันได้แก่ ภารโรง(ในโลก) และ ประธานาธิบดีสูงสุดแห่งสภาจ้าวเวลาสูงสุดและดาวกัลลิเฟรย์ภายหลังการปฏิวัติขับไล่ประธานาธิบดีคนก่อนและคนแรกแห่งกัลลิเฟรย์ ราซิลอน (ด็อกเตอร์เคยดำรงตำแหน่งนี้ในร่างอวตารที่ 4และ5 ในช่วงสั้นๆ) และเคยดำรงตำแหน่งประธานาธิบดีโลก(ชั่วคราว)ในเหตุการณ์ไซเบอร์แมนโดยการนำของเดอะมาสเตอร์ในร่างผู้หญิงและเหตุการณ์สนธิสัญญาไซกอน
ครอบครัว
การกล่าวถึงครอบครัวของดอกเตอร์ในชุดภาพยนตร์มีน้อยมาก ในระหว่างช่วงสองปีแรกเขาได้ท่องเที่ยวไปกับหลานของเขา ซูซาน ฟอร์แมน, แล้วเธอก็ยังได้ปรากฏตัวอีกครั้งในตอน The Five Doctors, ภายในตอน "Smith and Jones" เขาได้กล่างถึงว่าเขามีน้องชาย, ในช่วงชีวิตที่สอง เมื่อเขาถูกถามเกี่ยวกับครอบครัวของเขา เขาตอบกลับมาว่า ความทรงจำของเขานั้นยังมีเรื่องราวของครอบครัวของเขาอยู่ภายในหัว (The Tomb of the Cybermen), ในตอน The Curse of Fenric ดอกเตอร์คนที่เจ็ดกลับตอบมาว่าเขาไม่รู้ ในภาพยนตร์ปี 1996 เขาได้บอกว่าแม่ของเขานั้นเป็นมนุษย์ มีหลายต่อหลายครั้งหลังจากที่เขาโดนถามเกี่ยวกับเรื่องของครอบครัวเขาก็จะเปลี่ยนหัวข้อการสนทนาใหม่ อย่างเช่นในตอน "Fear Her", "The Beast Below" และ "A Good Man Goes to War" ภายในตอน "The Empty Child" ดร.คอนสแตนตินได้บอกกับเขาว่า "ก่อนที่สงครามนี้จะเริ่มขึ้น ผมเป็นทั้งคุณพ่อและคุณปู่ ในตอนนี้ผมกลับไม่ใช่ทั้งคู่แต่ว่าผมก็ยังเป็นคุณหมออยู่" ดอกเตอร์คนที่เก้าตอบกลับมาว่า "ผมเข้าใจความรู้สึกนั้น"
ใน The End of Time บุคคลลึกลับที่มีชื่อปรากฏในเครดิตท้ายเรื่องเพียงแค่ว่า "ผู้หญิง" ได้ปรากฏตัวต่อ วิลเฟรด มอตต์ ตลอดทั้งสองตอน ต่อมาก็ได้ถูกเผยว่าเธอเป็นจ้าวแห่งการเวลาที่ไม่เห็นด้วย เป็นฝ่ายค้านต่อสภาสูงของจ้าวแห่งการเวลาที่วางแผนหลบหนีในสงครามแห่งกาลเวลา เมื่อเธอเผยใบหน้าของเธอต่อดอกเตอร์ การตอบสนองของดอกเตอร์ระบุได้ว่าเขานั้นรู้จักกับเธอ จูลี่ การ์ดเนอร์ ได้อธิบายไว้ว่าจ้าวแห่งกาลเวลาคนนั้นคือแม่ของดอกเตอร์ แต่ว่าทั้งเธอและรัสเซล ที. เดวีส์ ก็ไม่ปรารถนาที่จะเผยตัวตนของเธอให้แน่ชัด หลังจากนั้นวิลเฟรดก็ได้ถามคำถามกับดอกเตอร์ไปว่าเธอคือใคร ดอกเตอร์กลับหลีกเลี่ยงไม่ยอมตอบคำถามนั้น ทำให้เรื่องทั้งหมดไม่กระจ่าง ในดอกเตอร์ฮู: The Writer's Tale – บทสุดท้าย รัสเซล ที เดวีส์ ก็ได้มาเผยว่าเขาได้สร้างตัวละครนั้นให้เป็นแม่ของดอกเตอร์และนี่คือสิ่งที่นักแสดง แคร์ บลูม ได้กล่าว
สันนิษฐานได้ว่าดอกเตอร์นั้นได้แต่งงานกับคุณย่าของซูซาน รวมถึงช่วงของผู้เขียนบท สตีเว่น มอฟแฟต, ดอกเตอร์ในตอน "The Wedding of River Song" เขาได้แต่งงานกับสหายหรือคนรักของเขาอย่าง ริเวอร์ ซอง ภายในช่วงปีที่เจ็ดอย่างตอน "The Angels Take Manhattan" ทั้งดอกเตอร์และริเวอร์ได้ยืนยันว่าทั้งคู่ได้แต่งงานกันแล้ว ก่อนหน้านั้นในตอน The End of Time ได้เอ่ยถึงเกี่ยวกับดอกเตอร์คนที่สิบซึ่งได้อภิเษกสมรสกับ สมเด็จพระราชินีนาถเอลิซาเบธที่ 1 ซึ่งก็หมายความได้ว่าทั้งคู่นั้นได้มีความสัมพันธ์ที่ลึกซึ้ง ดอกเตอร์ได้เคยพูดติดตลกเอาไว้ว่า "ชื่อเล่นของเธอ พระราชินีผู้พรหมจรรย์ ไม่มีอีกต่อไปแล้ว" การอภิเษกสมรสของทั้งคู่ได้ปรากฏในตอน "The Day of the Doctor" ระหว่างการตามหา ไซกอนส์ ในปี 2010 ตอนพิเศษวันคริสต์มาส "A Christmas Carol" ดอกเตอร์คนที่สิบเอ็ดก็ได้แต่งงานโดยบังเอิญกับ มาริลิน มอนโร แต่ผู้เขียนบทอย่างสวีเว่น มอฟแฟตกลับไม่นับรวมพระราชินีนาถเอลิซาเบธที่ 1 กับ มาริลิน มอนโรว่าเป็นภรรยาของดอกเตอร์
การเปลี่ยนใบหน้า
การเปลี่ยนตัวนักแสดงดอกเตอร์ได้ถูกอธิบายภายในชุดภาพยนตร์ว่าเป็นความสามารถของจ้าวแห่งกาลเวลานั่นก็คือการเจริญทดแทน (รีเจเนอเรชั่น)เพื่อรักษาโรค, บาดแผลสาหัส หรือ การแก่เฒ่า ผลข้างเคียงของมันก็คือการที่เขาจะต้องเปลี่ยนลักษณะใบหน้าและนิสัยของเขาใหม่ ในตอนแรกความสามารถนี้ยังไม่ได้รวมอยู่ในตัวของดอกเตอร์ จนกระทั่งโปรดิวเซอร์ได้หาทางที่จะเปลี่ยนนักแสดงนำจาก วิลเลี่ยม ฮาร์ทเนล เป็น แพทริค ธงตัน ในตอนแรกมันยังไม่ได้มีชื่อว่าการเจริญทดแทน จนกระทั่งในสมัยของ จอน เพิร์ทวี เปลี่ยนเป็น ทอม เบเกอร์ ในตอนจบของ Planet of the Spiders (1974) ในจอแก้วการเปลี่ยนร่างจากฮาร์ทเนลเป็นธงตันได้ถูกเรียกว่า "การเปลี่ยนใหม่" (เรเนวัล) และจากธงตันเป็นเพิร์ทวีก็เปลี่ยนเป็น "การเปลี่ยนใบหน้า"
แนวคิดแรกของการเจริญทดแทนหรือการเปลี่ยนใหม่ของดอกเตอร์ก็คือ รูปลักษณ์ ร่างกายของดอกเตอร์จะต้องเด็กลงและแข็งแรงขึ้น ดอกเตอร์คนที่สองภายในตอนแรกมีจุดประสงค์ที่จะเป็นร่างที่หนุ่มกว่าคนแรกโดยสิ้นเชิง
รายชื่อนักแสดงที่ได้รับบทเป็นดอกเตอร์ในชุดภาพยนตร์รวมถึงวันที่เข้าแสดงครั้งแรกไปจนถึงครั้งสุดท้ายได้แก่ :
หมึกสายวงน้ำเงิน
หมึกสายวงน้ำเงิน หรือ หมึกบลูริง (blue-ringed octopus) เป็นหมึกในสกุล Hapalochlaena ในอันดับหมึกยักษ์ จัดเป็นหมึกขนาดเล็กจำพวกหนึ่ง มีจุดเด่น คือสีสันตามลำตัวที่เป็นจุดวงกลมคล้ายแหวนสีน้ำเงินหรือสีม่วงซึ่งสามารถเรืองแสงได้เมื่อถูกคุกคาม ตัดพื้นลำตัวสีขาวหรือเขียว แลดูสวยงามมาก
แต่ทว่า หมึกสายวงน้ำเงินนั้นมีพิษที่ผสมอยู่ในน้ำลายที่มีความร้ายแรงมาก ซึ่งร้ายแรงกว่างูเห่าถึง 20 เท่า ผู้ที่ถูกกัดจะตายภายใน 2-3 นาที ทั้งสามารถฆ่าคนได้ 26 คนในคราวเดียว นับเป็นหนึ่งในสัตว์น้ำที่มีพิษร้ายแรงมากที่สุดชนิดหนึ่งของโลก
พิษ
โดยที่สารพิษของหมึกสายวงน้ำเงินนั้น เรียกว่า เตโตรโดท็อกซิน (tetrodotoxin) เป็นพิษชนิดเดียวกับที่พบในปลาปักเป้า พิษชนิดนี้ออกฤทธิ์ต่อระบบประสาท โดยจะเข้าไปขัดขวางการสั่งงานของสมองที่จะไปยังกล้ามเนื้อที่อยู่ใต้อำนาจจิต คนที่ถูกพิษจะมีอาการคล้ายเป็นอัมพาต หายใจไม่ออกเนื่องจากกล้ามเนื้อกะบังลมและหน้าอกไม่ทำงาน ทำให้ไม่สามารถนำอากาศเข้าสู่ปอดได้ เป็นสาเหตุให้เสียชีวิต การปฐมพยาบาลต้องหาวิธีนำอากาศเข้าสู่ปอด เช่น เป่าปาก เป็นต้น จากนั้นต้องรีบนำส่งแพทย์โดยด่วน เพื่อใช้เครื่องช่วยหายใจ ถ้าช่วยชีวิตเป็นผล ผู้ป่วยจะฟื้นเป็นปกติภายใน 24 ชั่วโมง เว้นแต่ว่าจะขาดอากาศนานเกินไปจนสมองตาย
ต้นกำเนิดของพิษในน้ำลายของหมึกสายวงน้ำเงินเกิดจากผลผลิตของแบคทีเรียที่อาศัยอยู่ในต่อมน้ำลายของมัน แบคทีเรียดังกล่าวประกอบด้วย Bacillus และ Pseudomonas พิษเตโตรโดท็อกซินและแบคทีเรียยังพบได้ในไข่ของหมึก สันนิษฐานว่าเป็นกระบวนการส่งถ่ายความสามารถในการสร้างพิษจากแม่หมึกไปยังลูก โดยพบได้ตั้งแต่แรกเกิดเลยด้วยซ้ำ
ชนิด
หมึกสายวงน้ำเงิน ในปัจจุบันพบทั้งหมด 3 ชนิด (หรืออาจจะ 4 ชนิด) คือ
ขนาดโดยเฉลี่ยเมื่อโตเต็มที่ จะมีขนาดเท่าลูกกอล์ฟ มีอายุขัยเต็มที่ราว 1 ปี วงจรชีวิตเริ่มต้นจากมีขนาดเล็กเท่าเมล็ดถั่ว เป็นหมึกมี 8 หนวด โดยหนวดเส้นที่ขาดไปจะสามารถงอกใหม่ได้ ในเวลากลางวัน หมึกสายวงน้ำเงินมักพักหลบอยู่ตามโพรงหินหรือเปลือกหอย แล้วจะออกหากินในเวลากลางคืน ชอบเคลื่อนที่ไปตามพื้นหน้าดินเพื่อหาอาหารมากกว่าที่จะว่ายน้ำเช่นหมึกชนิดอื่น
วงจรชีวิต
จะผสมพันธุ์เพียงครั้งเดียวตลอดวงจรชีวิต เพศเมียจะวางไข่ติดกันเป็นพวง จำนวน 20-300 ฟอง สำหรับชนิด H. lunulata เพศเมียจะกางหนวดอุ้มไข่ไว้และดูแลไข่จนกระทั่งฟักเป็นตัว ส่วนชนิด H. maculosa เพศเมียจะวางไข่ติดกับวัสดุใต้น้ำ ไข่จะใช้เวลาฟักตัวประมาณ 2 สัปดาห์ โดยมีรายงานว่าลูกหมึกชนิด H. maculosa ดำรงชีวิตแบบหน้าดิน ขณะที่ H. lunulata ดำรงชีวิตแบบแพลงก์ตอน แต่จากการทดลองเพาะเลี้ยงลูกหมึกที่ใช้พ่อแม่พันธุ์ที่รวบรวมจากบริเวณทะเลจังหวัดระยอง พบว่าเพศเมียอุ้มไข่ แต่ลูกหมึกมีการดำรงชีวิตแบบแพลงก์ตอน จึงเป็นไปได้ว่าในน่านน้ำไทยมีหมึกสกุลนี้มากกว่า 1 ชนิด หรืออาจเป็นชนิดใหม่ในทางวิชาการ
ด้วยความสวยงามประกอบกับความที่ตัวเล็ก จึงทำให้ หมึกสายวงน้ำเงินเป็นที่นิยมของผู้ที่ชื่นชอบในการเลี้ยงปลาสวยงาม และสัตว์แปลกๆ แต่ทว่าด้วยพิษอันร้ายแรงนี้ จึงทำให้กรมประมงไม่อนุญาตให้นำเข้าหมึกชนิดนี้ในประเทศ แต่ทว่าก็ยังคงมีการลักลอบนำเข้าและเลี้ยงดู ในหน่วยงานราชการก็ยังคงมีการเลี้ยงหมึกสกุลนี้อยู่เพื่อการศึกษา เช่น คณะประมง มหาวิทยาลัยเกษตรศาสตร์
และในต้นปี ค.ศ. 2016 ก็ปรากฏว่ามีผู้พบหมึกสายวงน้ำเงินปะปนมากับหมึกชนิดอื่น ๆ วางขายบนแผงขายอาหารทะเลในห้างสรรพสินค้าประเภทค้าส่งแห่งหนึ่งทางภาคอีสาน
ในวัฒนธรรมร่วมสมัย
ในวัฒนธรรมร่วมสมัย หมึกสายวงน้ำเงินได้ถูกอ้างอิงถึงในนวนิยายชุดเจมส์ บอนด์ ในตอน Octopussy and The Living Daylights ซึ่งตอนหลังได้ถูกสร้างเป็นภาพยนตร์ แต่แยกออกเป็นคนละภาค
คริสต์ทศวรรษ 900
คริสต์ทศวรรษ 900 (900s) เป็นทศวรรษที่เริ่มต้นตั้งแต่วันที่ 1 มกราคม ค.ศ. 900 ถึง 31 ธันวาคม ค.ศ. 909 เป็นทศวรรษของศตวรรษที่ 10 และ คริสต์สหัสวรรษที่ 1
อัลเฟรท โรเซินแบร์ค
อัลเฟรท แอ็นสท์ โรเซินแบร์ค (Alfred Ernst Rosenberg) เป็นนักทฤษฏีชาวเยอรมันและอุดมการณ์ที่มีอิทธิพลของพรรคนาซี โรเซินแบร์คเป็นผู้ที่ได้รับการแนะนำให้รู้จักกับอดอล์ฟ ฮิตเลอร์ เป็นครั้งแรกโดยดีทริช เอ็คคาร์ท และต่อมาเขาก็ได้ดำรงตำแหน่งสำคัญหลายตำแหน่งในรัฐบาลนาซี
เขาได้ถูกมองว่าเป็นหนึ่งในนักเขียนหลักของกุญแจสำคัญของลัทธิอุดมการณ์ชาติสังคมนิยม รวมทั้งทฤษฏีเชื้อชาติ, การประหัตประหารต่อชาวยิว, เลเบินส์เราม์, การยกเลิกสนธิสัญญาแวร์ซาย และการต่อต้านศิลปะสมัยใหม่ที่เสื่อมทราม เขาได้เป็นที่รู้จักจากการที่เขาได้ปฏิเสธและเกลียดชังต่อศาสนาคริสต์ มีบทบาทสำคัญในการพัฒนาของศาสนาคริสต์เชิงบวก (Positive Christianity) แห่งชาติเยอรมัน ที่เนือร์นแบร์ค เขาได้ถูกตัดสินโทษประหารชีวิตด้วยการแขวนคอสำหรับข้อหาอาชญากรรมสงครามและอาชญากรรมต่อมนุษยชาติ
1893 1946